จับพี่เขยสุดโฉด ข่มขืนน้องเมียพิการทางสมอง วัยเพียง 14 นานถึง 2 ปี
ตำรวจกองปราบรวบตัวพี่เขยสุดโฉด ก่อเหตุข่มขืน น้องเมีย อายุแค่ 14 ที่เป็นผู้พิการทางสมองนานถึง 2 ปีเมื่อวันที่ 29 ม.ค.63 พ.ต.อ.เนติ วงษ์กุหลาบ ผกก.5 บก.ป. และ พ.ต.ท.ศิลป์ชัย ถวัลย์ภิยโย สว.กก.5 บก.ป. นำกำลังจับกุม นายวัชรินทร์ พัฒสุวรรณ อายุ 36 ปี ตามหมายจับจังหวัดนครศรีธรรมราช ที่ 23/2563 ในข้อหากระทำชำเราเด็กอายุยังไม่เกิน 15 ปี กระทำอนาจารแก่เด็กอายุยังไม่เกิน 15 ปีโดยบุคคลนั้นอยู่ในภาวะไม่สามารถขัดขืนได้พรากผู้เยาว์ทั้งนี้ ช่วงระหว่างปี 2560-2562 นายวัชรินทร์ ได้ล่อลวง น.ส.ออย (นามสมมติ) ขณะนั้นอายุ 14 ปี ปัจจุบันอายุ 16 ปี ซึ่งเป็นผู้พิการทางสมอง และเป็นน้องสาวของภรรยานายวัชรินทร์ ไปข่มขืนกระทำอนาจารอยู่บ่อยครั้งกระทั่งเมื่อเดือน ธ.ค.2562 ที่ผ่านมา พ่อแม่เด็กพบเห็นความผิดปกติ สอบถามจนทราบความจริง ก่อนพากันเข้าแจ้งความที่ สภ.ขนอม จนมีการออกหมายจับไว้ ส่วนนายวัชรินทร์รู้ว่าถูกแจ้งความจึงได้หลบหนีไป กระทั่งมาถูกเจ้าหน้าที่จับกุมตัวได้ดังกล่าวนายวัชรินทร์ ให้การรับสารภาพว่า ล่อลวงผู้เสียหายไปข่มขืนมาแล้ว 6 ครั้งจริง ตั้งแต่ปี 2560-2562 นำตัวส่ง สภ.ขนอม ดำเนินคดีต่อไป.
ตำรวจกองปราบรวบตัวพี่เขยสุดโฉด ก่อเหตุข่มขืน น้องเมีย อายุแค่ 14 ที่เป็นผู้พิการทางสมองนานถึง 2 ปี 
ข่มขืนน้องเมีย,ข่มขืนผู้พิการสมอง,ข่มขืนเด็ก,ตำรวจกองปราบ,นครศรีธรรมราช,ข่าวทั่วไป